
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 83 


31 Ιανουάριου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση Οργανισμού Εσωτερικής Υπηρεσίας 

Δήμου Αγίου Στεφάνου Ν. Αττικής. 1 

Σύσταση Νομικού Προσώπου Δημοσίου Δικαίου με 
την επωνυμία «63η Σχολική Επιτροπή Δήμου Αχαμ¬ 
νών» Ν. Αττικής. 2 


ΑΠΟΦΑΣΕΙ Σ 

Αριθ. 08/Δ.Τ.Α./24236/2000 (1) 

Τροποποίηση Οργανισμού Εσωτερικής Υπηρεσίας 
Δήμου Αγίου Στεφάνου Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρωνδ και 12του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18παρ. 12. 

5. Την υπ’ αριθμ. 115/2000 απόφαση του Δημοτ. Συμ¬ 
βουλίου Δήμου Αγ. Στεφάνου. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 28/2000 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την υπ’ αριθμ. 115/2000 απόφαση του Δη¬ 
μοτικού Συμβουλίου Δήμου Αγίου Στεφάνου που αφορά 
την τροποποίηση του ΟΕΥ του Δήμου, ως εξής: 

ΤΡΟΠΟΠΟΙΗΣΗ Ο.Ε.Υ. ΔΗΜΟΥ ΑΓΙΟΥ ΣΤΕΦΑΝΟΥ 
ΑΡΘΡΟ 1 

Την υπηρεσία του Δήμου συγκροτούν: 

Α) Η Διεύθυνση Διοικητικών και Οικονομικών Υπηρεσιών 

1. Τμήμα Διοικητικών Υπηρεσιών 

- Γραφείο Δημοτικού Συμβουλίου-Δημαρχιακής Επιτρο¬ 
πής 


- Γραφείο Προσωπικού-Δημοτικής Κατάστασης-Εκλο- 
γικών Θεμάτων 

- Γραφείο Ληξιαρχείου-Πολιτικών Γάμων-Στατιστικής- 
Νεκροταφείου 

- Γ ραφείο Πρωτοκόλλου-Διεκπεραίωσης-Αρχείου 

- Γ ραφείο αδειών ίδρυσης και λειτουργίας αδειών κατα¬ 
στημάτων υγειονομικού ενδιαφέροντος-Δημοτικής Περι- 
ουσίας-Ν.Π.Δ.Δ.-Δημοτικών Επιχειρήσεων 

- Γ ραφείο Δημοτικής Αστυνομίας 

2. Τμήμα Οικονομικών Υπηρεσιών 

- Γραφείο Προϋπολογισμού-Απολογισμού-Εκμετάλ- 
λευσης Δημοτικής Περιουσίας 

- Γ ραφείο εκκαθάρισης και εντολής δαπανών 

- Γ ραφείο φορολογίας τελών δικαιωμάτων 

3. Τμήμα Ταμειακής Υπηρεσίας 

- Γ ραφείο Εσόδων 

- Γ ραφείο Πληρωμών 

Β) Η Διεύθυνση Τεχνικών Υπηρεσιών 

1. Τμήμα Τεχνικής Υπηρεσίας 

- Γ ραφείο Πρωτοκόλλου-Αρχείου-Διεκπεραίωσης 

- Γ ραφείο μελετών και κατασκευών έργων, παρακολού¬ 
θησης τεχνικών συνεργείων 

- Γ ραφείο Σχεδίου Πόλεως και Κτηματολογίου 

- Γ ραφείο Οδοποιίας, ύδρευσης, αποχέτευσης, δημοτι¬ 
κού φωτισμού 

- Γ ραφείο Προμηθειών, διαχείρησης υλικού, αποθήκης 

2. Τμήμα Καθαριότητας, Μηχανολογικού και κίνησης- 
Πρασίνου, Προστασίας Περιβάλλοντος 

- Γ ραφείο καθαριότητας 

- Γραφείο κίνησης, καυσίμων, μηχανολογικός εξοπλι¬ 
σμός 

- Γ ραφείο συντήρησης Δημοτικών Κτιρίων και κοινοχρή¬ 
στων χώρων-πρασίνου, πυροπροστασίας, Νεκροταφείου. 

Γ) Αυτοτελείς Υπηρεσίες 

1. Γ ραφείο Δημάρχου, Δημοσίων Σχέσεων 

- Ιδιαίτερο Γ ραφείο Δημάρχου 

- Γ ραφείο Δημοσίων Σχέσεων-Τ ύπου 

- Ειδικός Συνεργάτης 

2. Γ ραφείο Μηχανοργάνωσης και Μηχανογράφησης 

ΑΡΘΡΟ 2 

Οι υπηρεσίες διαρθρώνονται ως ακολούθως: 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1. Διευθυντής 

- Ασκεί την Δ/νση (εντολή-έλεγχο-εποπτεία-συντονισμό 
όλων των υπηρεσιών της αρμοδιότητάς του). 

- Παρακολουθεί την άσκηση των αρμοδιοτήτων και των 
καθηκόντων τους σε όλες τις βαθμίδες, σύμφωνα με τις 
δ/ξεις του Νόμου και τα όσα ορίζονται με λεπτομέρεια 
από τον παρόντα Οργανισμό. 

- Παραλαμβάνει και αποσφραγίζει την αλληλογραφία, 
χαρακτηρίζει και την παραδίδει αρμοδίως για πρωτοκόλ¬ 
ληση και διανομή στα τμήματα. 

- Παρακολουθεί την ενδιαφέρουσα τους ΟΤΑ νομολο¬ 
γία και νομοθεσία και ενημερώνει τον Δήμαρχο και τα τμή¬ 
ματα. 

- Ενημερώνεται για κάθε εισήγηση που γίνεται από όλα 
τα τμήματα στον Δήμαρχο. 

- Συνεργάζεται με τις υπηρεσίες του Δήμου, όπου επι¬ 
βάλλεται, για την προώθηση νομοθετημένων διαδικασιών 
(π.χ. πρόγραμμα εκτελεστέων έργων λογοδοσία κ.λπ.) 
και σε όσες θεωρείται αναγκαίο για την εύρυθμη λειτουρ¬ 
γία τους γενικότερα. 

- Τηρεί τους ατομικούς υπηρεσιακούς φακέλλους του 
προσωπικού και συντάσσει τις ετήσιες εκθέσεις ουσια¬ 
στικών προσόντων. 

- Εισηγείται στον Δήμαρχο την μετακίνηση κατά την κρί¬ 
ση του, των υπαλλήλων που είναι τοποθετημένοι σε τμή¬ 
ματα και γραφεία διαφορετικού τμήματος της ίδιας 
Δ/νσης, για την αντιμετώπιση υπηρεσιακών αναγκών. 

- Τηρείτο εμπιστευτικό πρωτόκολλο του Δήμου. 

- Ασχολείται με οποιοδήποτε θέμα που ανήκει στην αρ¬ 
μοδιότητα των διοικητικών υπηρεσιών σύμφωνα με τις 
σχετικές διατάξεις των Νόμων και των Διαταγμάτων. 

- Τηρεί αρχείο φακέλλων, Νόμων, εγκυκλίων, Διαταγμά¬ 
των κ.λπ. που αφορούν τον Δήμο. 

2. Τμήμα Διοικητικών Υπηρεσιών 

Στις αρμοδιότητες του τμήματος αυτού ανήκουν: 

α. Γραφείο Δημοτικού Συμβουλίου- Δημαρχιακής Επι¬ 
τροπής 

Στις αρμοδιότητές του ανήκουν: 

- Η συνεργασία με τον Πρόεδρο του Δημοτικού Συμ¬ 
βουλίου και τον Δήμαρχο, ως Πρόεδρο της Δημαρχιακής 
Επιτροπής, για την κατάρτιση των θεμάτων της ημερή¬ 
σιας διάταξηςτου Δημοτικού Συμβουλίου και της Δημαρ¬ 
χιακής Επιτροπής και η επιμέλεια, με ευθύνη του, για την 
κοινοποίηση, κατά τις κείμενες διατάξεις, των συνεδριά¬ 
σεων στους Δημοτικούς Συμβούλους και στα μέλη της 
Δημαρχιακής Επιτροπής. 

- Η επιμέλεια για την προετοιμασία των αποφάσεων των 
πιό πάνω οργάνων. 

- Η τήρηση των πρακτικών των συνεδριάσεώντους. 

- Η υποβολή αντιγράφων των σχετικών αποφάσεων 
στην αρμόδια Διοικητική Αρχή για έγκριση. 

- Η διαβίβαση στις αρμόδιες υπηρεσίες του Δήμου απο¬ 
φάσεων σχετικών με το αντικείμενο της αρμοδιότητάςτους. 

- Η τήρηση ευρετηρίου των αποφάσεων που λαμβάνο- 
νται και των εγκριτικών ή μη αποφάσεων της Διοικητικής 
Αρχής. 

- Η παρακολούθηση των υποθέσεων που παραπέμφθη- 
καν από το Συμβούλιο στις επιτροπές για πληρέστερη με¬ 
λέτη και η φροντίδα για την έγκαιρη εισαγωγή τους στο 
Δ.Σ., για λήψη οριστικής απόφασης. 

- Η τήρηση πρόχειρων πρακτικών συνεδριάσεων Δ.Σ 

- Η τήρηση επίσημου βιβλίου όπου καταχωρούνται τα 
πρακτικά των συνεδριάσεων της Δημαρχιακής Επιτροπής. 

β. Γραφείο Προσωπικού-Δημοτικής Κατάστασης-Εκλο- 
γικών Θεμάτων. 

Στις αρμοδιότητες του ανήκουν: 

- Η εφαρμογή της εκάστοτε ισχύουσας νομοθεσίας σχε¬ 
τικά με την υπηρεσιακή κατάσταση του πόσης φύσεως 
προσωπικού του Δήμου. 


- Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, συντάξεις, χορήγηση αδειών, πειθαρχικές υποθέ¬ 
σεις και η κοινοποίησή τους στο τμήμα μισθοδοσίας. 

- Η τήρηση των ατομικών φακέλων του πόσης φύσεως 
προσωπικού του Δήμου και η ενημέρωσή τους με τις πό¬ 
σης φύσεως μεταβολές. 

- Η έκδοση εγκυκλίων Δημάρχου που ρυθμίζουντα εσω¬ 
τερικά λειτουργικά προβλήματα των Υπηρεσιών. 

- Η εισήγηση στο Υπηρεσιακό Συμβούλιο υποθέσεων 
του προσωπικού. 

- Η παρακολούθηση της τήρησης του ωραρίου προσέ¬ 
λευσης και αποχώρησης του προσωπικού. 

- Η σύνταξη του σχεδίου πρότασης του Οργανισμού 
Εσωτερικής Υπηρεσίας του Δήμου. 

- Η σύνταξη - ενημέρωση Δημοτολογίου (εγγραφές-δια- 
γραφές κ.λπ.). 

- Η έκδοση των πόσης φύσεως πιστοποιητικών και βε¬ 
βαιώσεων που απορρέουν από το Δημοτολόγιο. 

- Η σύνταξη, εκτύπωση των ετήσιων πινάκων Μητρώων 
Αρρένων. 

- Η ενημέρωση με τις πόσης φύσεως μεταβολές των 
Μητρώων Αρρένων. 

- Η σύνταξη των ετήσιων Στρατολογικών Πινάκων. 

- Η συνεργασία με τις αρμόδιες Αρχές (καταγραφή επι- 
στρατευμένων-επιταγμένων). 

- Η έκδοση των εκλογικών καταλόγων του Δήμου. 

- Η έκδοση των εκλογικών βιβλιαρίων εκλογέων του Δή¬ 
μου. 

- Η ευθύνη για την διενέργεια των πόσης φύσεως εκλο¬ 
γών (Βουλευτικές κ.λπ.). 

- Λοιπές εργασίες αρμοδιότητας Γ ραφείου. 

γ. Γ ραφείο Ληξιαρχείου-Πολιτικών Γάμων-Στατιστικής- 
Νεκροταφείου. 

Στις αρμοδιότητές του ανήκουν: 

- Η εκτέλεση καθηκόντων Ληξιάρχου 

- Η τήρηση των ληξιαρχικών βιβλίων (γεννήσεων, γά¬ 
μου, θανάτων, εκθέσεων) και η καταχώρηση σε αυτά των 
αντίστοιχων ληξιαρχικών γεγονότων. 

- Η τήρηση πρωτοκόλλου αιτήσεων και ευρετηρίων. 

- Η τήρηση των φακέλων των δηλουμένων ληξιαρχικών 
γεγονότων, δικαστικών αποφάσεων και εκθέσεων επιθε¬ 
ωρήσεων ληξιαρχείου. 

- Η έκδοση αντιγράφων, αποσπασμάτων από τα ληξιαρ¬ 
χικά βιβλία καθώς και αντιγράφων των δικαστικών απο¬ 
φάσεων και δικαιολογητικών συντάξεως πράξεων, με βά¬ 
ση δικαστικές αποφάσεις, αποφάσεις Νομαρχίας και 
εντολών Εισαγγελικής Αρχής. 

- Η σύνταξη ετήσιων καταστάσεων με αποσπάσματα 
πράξεων γεννήσεων και η διαβίβαση αυτών στο αρμόδιο 
γραφείο για τη σύνταξη του ετήσιου καταλόγου Μητρώ¬ 
ου Αρρένων. 

- Η αποστολή αυτεπάγγελτα στις διάφορες αρχές των 
απαιτούμενων μηνιαίων καταστάσεων καθώς και αντι¬ 
γράφων των συντασσομένων πράξεων. 

- Η παρακολούθηση και εφαρμογή της νομοθεσίας πε¬ 
ρί Ληξιαρχείων. 

- Η τή ρηση βιβλίου τέλεσης και δήλωσης πολιτικών γάμων 
καθώς και πρωτοκόλλου αιτήσεων για την τέλεσή τους. 

- Η ενέργεια κάθε διαδικασίας παραλαβής δικαιολογη- 
τικών έκδοσης αδειών πολιτικών γάμων. 

- Η τήρηση αρχείου και ευρετηρίου τέλεσης πολιτικών 
γάμων. 

- Η επιμέλεια κάθε σχετικής ενέργειας μέχρι και την τέ¬ 
λεση των πολιτικών γάμων από τον Δήμαρχο ή τον νόμιμα 
εξουσιοδοτημένο. 

- Η κοινοποίηση στο Δημοτολόγιο Ληξ/κών πράξεων για 
μεταβολές. 

- Η επιμέλεια για την πιστή εφαρμογή του αντίστοιχου 
κανονισμού Δημοτικού Νεκροταφείου. 

- Η μέριμνα για την ακριβή συλλογή των στοιχείων και 
ενημέρωση των υποχρέων στην καταβολή των σχετικών 
τελών συντήρησης Νεκροταφείου. 

- Η σύνταξη σχεδίου κανονισμού λειτουργίας του Δημο¬ 
τικού Νεκροταφείου. 

- Η παρακολούθηση των γενομένων γεγονότων (ταφές- 
εκταφές), με την καταχώρησή τους στο σχετικό τοπο- 
γραφικό σχεδιάγραμμα του Δημοτικού Νεκροταφείου. 

δ. Γραφείο Πρωτοκόλλου-Διεκπεραίωσης-Αρχείου 

Στις αρμοδιότητές του ανήκουν: 

- Η παραλαβή και η αυθημερόν πρωτοκόλληση και συ- 
σχέτιση των κάθε φύσεως εισερχομένων εγγράφων. 

- Η έγκαιρη διανομή στις διευθύνσεις, τα τμήματα και τα 
γραφεία των εγγράφων προς ενέργεια και η τήρηση των 
πρωτοτύπων στο αρχείο. 

- Η παραλαβή και ταξινόμηση των προοριζομένων για 
αρχειοθέτηση εγγράφων. 

- Η διεκπεραίωση κάθε εισερχομένου ή εξερχομένου εγ¬ 
γράφου και η τήρηση των σχετικών βιβλίων παράδοσης. 

- Η τήρηση του γενικού αρχείου του Δήμου και η εισή¬ 
γηση για τη καταστροφή του θεωρούμενου σαν άχρη¬ 
στου, όταν απαιτείται. 

- Η μέριμνα για την τοιχοκόλληση και κοινοποίηση των 
εγγράφων και πιστοποιητικών διαφόρων αρχών. 

ε. Γραφείο αδειών ίδρυσης και λειτουργίας αδειών κα¬ 
ταστημάτων υγειονομικού ενδιαφέροντος-Δημοτικής Πε¬ 
ριουσίας - Ν.Π.Δ.Δ.-Δημοτικών Επιχειρήσεων. 

Στην αρμοδιότητά του ανήκουν: 

- Η παραλαβή των σχετικών αιτήσεων και δικαιολογητι- 
κών για την χορήγηση αδειών ίδρυσης και λειτουργίας 
των καταστημάτων-επιχειρήσεων και χρησιμοποίησης 
κοινοχρήστων χώρων, που οι όροι τους καθορίζονται από 
υγειονομικές διατάξεις. 

- Η ευθύνη του ελέγχου της πληρότητας όλων των δι- 
καιολογητικών του κάθε φακέλου και η τήρηση της νόμι¬ 
μης απαιτούμενης διαδικασίας για την χορήγηση της σχε¬ 
τικής άδειας καθώς και για την αφαίρεση ή ακύρωσή της, 
ανάλογα με τις συντρέχουσες προϋποθέσεις. 

- Η επιμέλεια της τήρησης των σχετικών φακέλων από 
τους οποίους προκύπτουν οιτίτλοιιδιοκτησίαςτου Δήμου. 

- Η ευθύνη για την τήρηση της νόμιμης διαδικασίας για 
την απόκτηση ή την τυχόν εκποίησή της. 

- Η ευθύνη για την τήρηση φακέλων με τα στοιχεία των 
Ν.Π.Δ.Δ και Δημοτικών Επιχειρήσεων (ΦΕΚ, Α.Δ.Σ για τον 
ορισμό των Διοικητικών Συμβουλίων κ.λπ.). 

- Η παραλαβή αποφάσεων των ΝΠΔΔ και Δημοτικών 
Επιχειρήσεων, που έχουν σχέση με τον Δήμο και η ευθύ¬ 
νη της προώθησής τους ανάλογα με το θέμα. 

- Λοιπές εργασίες αρμοδιότητας Γ ραφείου. 

στ. Γ ραφείο Δημοτικής Αστυνομίας 

Στην αρμοδιότητά του ανήκουν: 

- Ο έλεγχος τήρησης διατάξεων στην ύδρευση, καθα¬ 
ριότητα, στον οικοδομικό κανονισμό του Δήμου, στην κυ¬ 
κλοφορία και στάθμευση των οχημάτων. 

- Η επιβολή χρηματικών κυρώσεων στους παραβάτες. 

- Η εισήγηση για την υποβολή μηνύσεων στους παρα¬ 
βάτες. 

- Έλεγχος αυθαιρέτων. 

- Λοιπές αρμοδιότητες που θα ανατεθούν στην Δημοτι¬ 
κή Αστυνομία με μεταγενέστερους Νόμους ή Προεδρικά 
Διατάγματα. 

- Λοιπές εργασίες αρμοδιότητας Γ ραφείου. 


3. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

ΓΡΑΦΕΙΟ ΠΡΟΪΣΤΑΜΕΝΟΥ 

Ο Προϊστάμενος Οικονομικών Υπηρεσιών είναι υπεύθυ¬ 
νος στην διοίκηση του Δήμου, για την οικονομική πορεία 
του Δήμου, παρακολουθεί και ελέγχει την δραστηριότητα 
των επί μέρους γραφείων, που συνθέτουν τις οικονομικές 
Υπηρεσίες του Δήμου. 

Επίσης, παραλαμβάνει, ταξινομεί και χρεώνει αντίστοι¬ 
χα για κάθε γραφείο την αλληλογραφία, ενώ παράλληλα 
παρακολουθεί και ελέγχει την συνέπεια τήρησης της αλ¬ 
ληλογραφίας των επί μέρους γραφείων. 

Υπογράφει χρηματικά εντάλματα, βεβαιώσεις, μισθο- 
δοτικές καταστάσεις και οποιαδήποτε έγγραφα εκδίδει η 
Οικονομική Υπηρεσία. 

α. Γραφείο Προϋπολογισμού-Απολογισμού-Εκμετάλ- 
λευσης Δημοτικής Περιουσίας. 

Στην αρμοδιότητά του ανήκει: 

- Η σύνταξη σχεδίου προϋπολογισμού εσόδων - εξόδων 
σε συνεργασία με τις αρμόδιες υπηρεσίες του Δήμου. 

- Η παρακολούθηση της πορείας του προϋπολογισμού 
και η εισήγησή του για αναμόρφωση, όπου παρίσταται 
ανάγκη. 

- Τηρεί ειδικό αρχείο προϋπολογισμών και απολογι¬ 
σμών με όλες τις συναφείς εγκριτικές και τροποποιητικές 
πράξεις. 

-Τηρεί και ελέγχει τους από την Ταμειακή Υπηρεσία κα¬ 
ταρτιζόμενους απολογιστικούς πίνακες. 

- Η συγκέντρωση και καταχώρηση στα οικεία λογιστικά 
βιβλία των σχετικών στοιχείων. 

- Η επιμέλεια της κατάρτισης και έγκαιρης υπογραφής 
των μισθωτηρίων συμβολαίων και η παρακολούθηση 
εκτέλεσης των όρων της μίσθωσης από τους υποχρέους. 

- Η τήρηση φακέλλου, για κάθε μίσθωση, που θα περιέ¬ 
χει άλατα στοιχεία που την αφορούν και την θεμελιώνουν. 

- Η παρακολούθηση του χρόνου λήξης των μισθωμάτων 
των δημοτικών ακινήτων και η φροντίδα για την διεξαγω¬ 
γή δημοπρασιών επαναμίσθωσης. 

- Η επίβλεψη γιατηντήρηση των όρωντων μισθωτηρίων 
συμβολαίων από τους μισθωτές. 

- Η σύνταξη καταλόγων των υποχρέων για την καταβο¬ 
λή μισθωμάτων ή δικαιωμάτων χρήσεως δημοτικών ακι¬ 
νήτων και η αποστολή της στο Ταμείο για είσπραξη. 

- Η άσκηση κάθε άλλης εργασίας σχετικής με το αντι¬ 
κείμενο. 

γ. Γ ραφείο εκκαθάρισης και εντολής δαπανών 

Στην αρμοδιότητα του ανήκουν: 

- Η επιμέλεια της εκκαθάρισης και εντολής πληρωμής 
κάθε δαπάνης του Δήμου. 

- Ο έλεγχος της νομιμότητας και πληρότητας των δικαι- 
ολογητικών και των παραστατικών στοιχείων γενικά κάθε 
δαπάνης, ως και η ύπαρξη ανάλογης πίστωσης στον προ¬ 
ϋπολογισμό και η έκδοση χρηματικών ενταλμάτων. 

- Η καταχώρηση των χρη ματικών ενταλμάτων στα οικεία 
βιβλία. 

- Η τήρηση του λογαριασμού των παθητικών και ενερ¬ 
γητικών υπολοίπων. 

- Η έκδοση εκθέσεως αναλήψεως δαπανών. 

- Η αναγνώριση των πιστωτώντου Δήμου μετηνπροσυ- 
πογραφή των πράξεων εκκαθάρισης και αναγνώρισης και 
έκδοσης των οικείων χρηματικών ενταλμάτων μέσα στις 
πιστώσεις του προϋπολογισμού. 

- Η τήρηση των προβλεπομένων από το Νόμο βιβλίων. 

δ. Γ ραφείο Φορολογίας Τελών Δικαιωμάτων 

Στις αρμοδιότητές του ανήκουν: 

- Η ενέργεια της βεβαίωσηςτων φόρωντελών εισφορών 
και δικαιωμάτων. 

- Η συγκέντρωση των ασκουμένων προσφυγών και η 
παραπομπή τους με τα δικαιολογητικά αρμοδίως. 

- Η εκτέλεση κάθε προπαρασκευαστικής εργασίας που 
αφορά στην διαγραφή βεβαιωθέντων ή αχρεωστήτως κα- 
ταβληθέντων φόρων, τελών ή δικαιωμάτων και προβαίνει 
στην κατάρτιση των οικείων πινάκων διαγραφής ή επι¬ 
στροφής. 

4. ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ 

ΓΡΑΦΕΙΟ ΠΡΟΪΣΤΑΜΕΝΟΥ 

Το Ταμείο διεξάγει υπό την διεύθυνση και προσωπική 
ευθύνη του Δημοτικού Ταμία και, με τα ειδικά οριζόμενα, 
για την υπηρεσία αυτή εισπρακτικά και διαχειριστικά όρ¬ 
γανα, την Ταμειακή Υπηρεσία, σύμφωνα με όσα ορίζονται 
από τις δ/ξειςτουΔ.Κ.Κκαιτου Ν. 2503/97. 

Γιά την είσπραξη των εσόδων του Δήμου εφαρμόζονται 
οι ισχύουσες κάθε φορά διατάξεις σχετικά με την είσπρα¬ 
ξη των Δημοσίων Εσόδων και των Εσόδων των ΟΤΑ, τα δε 
ταμιακά όργανα είναι προσωπικά υπεύθυνα για την εφαρ¬ 
μογή τους. 

Ο Δημοτικός Ταμίας εισπράττει ο ίδιος αλλά και με τα ει- 
σπρακτορικά όργανα όλα τα έσοδα του Δήμου, παρελ- 
θούσας ή τρέχουσας χρήσης, εισπράττει υπέρ τρίτων κά¬ 
θε έσοδο, εφόσον η είσπραξή του ανατίθεται νόμιμα στο 
Δήμο, δίδει εντολή για την λήψη όλων των επιτρεπομένων 
αναγκαστικών μέτρων κατά παντός οφειλέτου του Δή¬ 
μου, προσδιορίζει εγγράφως στους εισπράκτορες τα 
έσοδα που τους ανατίθενται να εισπράξουν και αποφαί- 
νεται σχετικά με την διαχείρησή τους. 

Εποπτεύει γενικά την υπηρεσία της είσπραξης, υπο¬ 
βάλλει στον Δήμαρχο και στην Δημαρχιακή Επιτροπή λο¬ 
γαριασμό των εσόδων και εξόδων που πραγματοποιήθη¬ 
καν μέσα στον προηγούμενο μήνα, για ενημέρωση και 
έλεγχο. 

Δίνει λόγο για τον ίδιο και τα εισπρακτορικά και διαχει¬ 
ριστικά, αν υπάρχουν, όργανα στο Ελεγκτικό Συνέδριο, 
σύμφωνα με τις δ/ξεις του Δ.Κ.Κ. 

Ελέγχει και επαληθεύειτις εισαγόμενες εισπράξεις σε συ¬ 
νάρτηση με τα συνοδεύοντα αυτά παραστατικά στοιχεία. 

Ελέγχει, βοηθούμενος από τους αρμόδιους υπαλλή¬ 
λους της Υπηρεσίας, με δική του προσωπική ευθύνη τη 
νομιμότητα και εγκυρότητα των εκτελουμένων δαπανών 
και προβαίνει στην πληρωμή των δικαιούχων. 

Ενεργεί, με προσωπική του ευθύνη, τις χρηματικές δο¬ 
σοληψίες μέσω του τραπεζικού συστήματος, χειριζόμε- 
νος προσωπικά τα μπλοκ γραμματίων και των επιταγών, 
που είναι χρεωμένος για το σκοπό αυτό. 

Γ ιά την ενεργοποίηση των γραμματίων και των επιταγών 
που εκδίδονται για την οποιαδήποτε διακίνηση χρημάτων 
σε πίστωση ή σε βάρος των οικείων λογαριασμών του Δή¬ 
μου, απαιτείται η προσυπογραφή αυτών και από τον Προϊ¬ 
στάμενο της Δ/νσης Οικονομικών Υπηρεσιών. 

Στην αρμοδιότητά του ανήκουν: 

α. Γ ραφείο Εσόδων 

- Επιμελείται την εξέλιξη των αποστελλομένων από την 
αρμόδια υπηρεσία με την κοινοποίηση ατομικών ή ειδικών 
προσκλήσεων προς τους οφειλέτες και την βεβαίωση των 
οίκοθεν βεβαιουμένων εσόδων του Δήμου και την έκδοση 
μέσα στη νόμιμη προθεσμίατων αποδεικτικών παραλαβής 
«εισπρακτέων», σύμφωνα με τις δ/ξεις «περί οικονομικής 
διοίκησης και λογιστικού των Δήμων και Κοινοτήτων». 

- Προβαίνει στην εκκαθάριση των οφειλών των υποχρέ- 
ων και στην έκδοση των σχετικών σημειωμάτων για την 
εντός του Δημοτικού Καταστήματος είσπραξη των δια- 
φόρωντελών και δικαιωμάτων και στη λήψη κάθε νόμιμου 
μέτρου, για την προστασία των συ μφερόντων του Δήμου. 

- Παραδίδει έγκαιρα στα εισπρακτικά όργανα αντίγρα¬ 


φα των χρηματικών καταλόγων για να επιμεληθούν την 
αντίστοιχη είσπραξη. 

- Κατανέμει «κατ’ είδος εσόδου» τους εισπρακτέους 
χρηματικούς τίτλους, παρακολουθεί την είσπραξής τους 
και ενεργεί τις πιστώσεις των πιό πάνω τίτλων των πλη- 
ρωθέντων ποσών. 

- Ενεργεί τον έλεγχο των κάθε μορφής εισπράξεων, τα¬ 
κτοποιεί λογιστικά τις εισπράξεις που πραγματοποιού¬ 
νται από τα οικεία όργανα, εκδίδει χωριστά για κάθε πα¬ 
ραλαβή χρημάτων τα οικεία γραμμάτια παραλαβής με 
χρηματικό λογαριασμό «τακτοποιητέες εισπράξεις», 
σύμφωνα με τις οικείες διατάξεις «περί οικονομικής διοί¬ 
κησης και λογιστικού των δήμων». 

- Ασκεί κάθε άλλη εργασία που ανάγεται στη βεβαίωση 
και είσπραξη γενικά των εσόδων του Δήμου που του ανα¬ 
τίθεται από τον Δημοτικό Ταμία. 

β. Γ ραφείο Πληρωμών 

- Ενεργεί τον έλεγχο της πληρωμής των εκδιδομένων 
χρηματικών ενταλμάτων των αποδοχών του προσωπικού 
του Δήμου με οποιαδήποτε σχέση εργασίας, των έργων, 
των προμηθειών και γενικά δαπανών του Δήμου, σύμφω¬ 
να με τις οικείες δ/ξεις «περί οικονομικής διοίκησης και 
λογιστικού των Δήμων και Κοινοτήτων». 

- Μεριμνά για την παρακράτηση κρατήσεων υπέρ τρί¬ 
των. 

- Συντάσσει και υποβάλλει στην Δ.Ο.Υ στο τέλος κάθε 
χρόνου την οριστική δήλωση Φ.Μ.Υ. 

- Εκτελεί κάθε άλλη εργασία που ανάγεται στις πληρω¬ 
μές γενικά του Δήμου και που του ανατίθεται από τον Δη¬ 
μοτικό Ταμία. 

- Συνεργάζεται με τα διάφορα επικουρικά και ασφαλι¬ 
στικά ταμεία, σε ό,τι αφορά τα αντίστοιχα με αυτά θέμα¬ 
τα, των εργαζομένων, παρακολουθώντας ανελλειπώςτην 
σχετική νομοθεσία. 

- Καταρτίζει τις μηνιαίες, τριμηνιαίες και ετήσιες απολο¬ 
γιστικές καταστάσεις των εισπραχθέντων και εισπρακτέ¬ 
ων υπολοίπων κατά λογαριασμούς εσόδων, καθώς και 
των πληρωθέντων χρηματικών ενταλμάτων κατά κωδικό 
αριθμό εξόδων προϋπολογισμού. 

- Καταρτίζει στο τέλος κάθε έτους τον απολογισμό των 
εν γένει εσόδων και εξόδων του Δήμου. 

- Για την αντιμετώπιση όλων των ως άνω εργασιών, το¬ 
ποθετείται από τον Δήμαρχο ο απαιτούμενος αριθμός 
υπαλλήλων, στους οποίους ανατίθενται οι από το λογιστι¬ 
κό προβλεπόμενες ελεγκτικές ή άλλες αρμοδιότητες. 

Β. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. ΓΡΑΦΕΙΟ ΔΙΕΥΘΥΝΤΗ 

Στην αρμοδιότητά του ανήκουν: 

- Η εποπτεία και ο έλεγχος των τμημάτων και γραφείων 
που συγκροτούν την διεύθυνσή του. 

- Ο συντονισμός, η καθοδήγηση και η παροχή των απα¬ 
ραίτητων οδηγιών στα τμήματα και γραφεία για την άσκη¬ 
ση των αρμοδιοτήτων τους, σύμφωνα με τις δ/ξεις του 
ισχύοντα Οργανισμού και των σχετικών Νόμων και Δ/των. 

- Η παραλαβή από το γενικό πρωτόκολλο της αλληλο¬ 
γραφίας της Δ/νσής του, ο χαρακτηρισμός της με τη μο¬ 
νογραφή του, σύμφωνα με το περιεχόμενό της, για δια¬ 
νομή της στο ανάλογο τμήμα ή γραφείο για τις παραπέρα 
ενέργειες. 

- Η υπογραφή ή μονογραφή όλων των εγγράφων που 
συντάσσονται από τις διάφορες υπηρεσίες της Δ/νσης 
του. 

- Η ανάθεση στους Τμηματάρχες πάσης φύσεως εργα¬ 
σιών αρμοδιότητας Δ/νσης Τεχνικών Υπηρεσιών. 

- Η μετακίνηση κατά τη κρίση του, υπαλλήλων που είναι 
τοποθετημένοι σε τμήματα και γραφεία της Δ/νσής του, 

σε άλλα γραφεία διαφορετικού τμήματος της ίδιας 
Δ/νσης για την αντιμετώπιση υπηρεσιακών αναγκών. 

- Η συγκέντρωση των αναγκώντης πόλης από τους Τμη- 
ματάρχες, η αξιολόγησή τους για την προώθηση των 
απαιτουμένων στοιχείων για την σύνταξη του Τεχνικού 
Προγράμματος του Δήμου. 

- Η παροχή τεχνικών συμβουλών στο Δήμαρχο. 

- Η άσκηση των αρμοδιοτήτων πουπροβλέπονται από το 
Νόμο, του Πρ/νου της Διευθύνουσας Υπηρεσίας των δη¬ 
μοτικών έργων και προμηθειών, δηλαδή θεώρηση μελε¬ 
τών, των ανακεφαλαιωτικών ή συγκριτικών πινάκων, πι¬ 
στοποιήσεων τελικών επιμετρήσεων. 

- Η παρακολούθηση της κανονικής απορρρόφησης των 
πιστώσεων και η εισήγηση σε συνεργασία μετηνΔ/νση Δι- 
οικ/κών και Οικονομικών Υπηρεσιών, για λήψη των ανα¬ 
γκαίων μέτρων. 

- Η έγκριση των εκδιδομένων αδειών εκσκαφής για την 
τοποθέτηση δικτύου αγωγών κοινής ωφέλειας. 

- Η εισήγηση για ενέργειες που αποσκοπούν στη βελ¬ 
τίωση της εν γένει τεχνικής υποδομής της πόλης. 

2. Τμήμα Τεχνικής Υπηρεσίας 

α.Γραφείο Πρωτοκόλλου-Αρχείου-Διεκπεραίωσης 

Στην αρμοδιότητα του ανήκουν: 

- Η τήρηση του πρωτοκόλλου αλληλογραφίας, η διεκ¬ 
περαίωση της και γενικά η παρακολούθηση της διακίνη¬ 
σης των εγγράφων, για την αποφυγή καθυστερήσεων. 

- Η τήρηση του αρχείου φακέλλων, έργων κ.λπ. 

- Η δακτυλογράφηση των μελετών και λοιπών εγγρά¬ 
φων της Τεχνικής Υπηρεσίας και η διεκπεραίωση γενικά 
των διοικητικών υποχρεώσεών της. 

- Η φροντίδα για την έγκριση των μελετών και ψηφίσεων 
των πιστώσεων. 

- Η κράτηση σημειωμάτων για τα προβλήματα που δέ¬ 
χεται τηλεφωνικά από τους δημότες και η ενημέρωση των 
Τμηματαρχών. 

β. Γραφείο μελετών και κατασκευών έργων, παρακο¬ 
λούθησης τεχνικών συνεργείων. 

Στην αρμοδιότητα του ανήκουν: 

- Η σύνταξη των μελετών των κάθε φύσεως έργων απο¬ 
χέτευσης, οδοποιίας, κτιρίων, διαμορφώσεως πλατειών, 
παιδικών χαρών και κοινοχρήστων χώρων, ύδρευσης 
κ.λπ. 

- Η σύνταξη των μελετών για τις προμήθειες του Δήμου 
και των Νομικών Προσώπων αυτού. 

- Η κατάρτιση των βασικών όρων διακήρυξης δημοπρα¬ 
σιών για την εκτέλεση των τεχνικών έργων και προμηθει¬ 
ών. 

- Η τήρηση στατιστικών πινάκων και αρχείου Νομοθε¬ 
σίας, μελετών και επιστημονικών συγγραμμάτων κ.λπ. 
εποπτικού υλικού. 

- Η φροντίδα για την τακτοποίηση των επισκευών στα 
σχολικά κτίρια, το Δημοτικό Κατάστημα και τα υπόλοιπα 
κτίρια του Δήμου καιτο Δημοτικό Νεκροταφείο σε συνερ¬ 
γασία με τα αρμόδια γραφεία. 

- Η φροντίδα για την διαμόρφωση κοινοχρήστων χώ¬ 
ρων, τις πλακοστρώσεις εξωραϊσμό κοινοχρήστων χώ¬ 
ρων, διαμόρφωση αλσών, κήπων και πλατειών. 

- Η φροντίδα για την εκτέλεση των πάσης φύσεως έρ¬ 
γων που εκτελούνται από τον Δήμο, βάσει του εκάστοτε 
τεχνικού προγράμματος. 

γ. Γ ραφείο Σχεδίου Πόλεως και Κτηματολογίου 

Στην αρμοδιότητά του ανήκουν: 

- Ο έλεγχος εφαρμογής της ρυμοτομίας, η μελέτη, η 
γνωμοδότηση και η σύνταξη των απαραίτητων τροποποι¬ 
ήσεων του Σχεδίου Πόλης και η εισήγηση για τη λήψη των 
σχετικών αποφάσεων, η παρακολούθηση των αναθεωρή¬ 


σεων ή επεκτάσεων του Σχεδίου Πόλης και των πράξεων 
εφαρμογής στά πλαίσια της Ε.Π.Α 

- Η τήρηση αρχείου με τα στοιχεία τα σχετικά με το αντι¬ 
κείμενό του (διαταγμάτων, τροποποιήσεων, πράξεων 
αναλογισμού κ.λπ.), καθώς επίσης η τήρηση και η ενημέ¬ 
ρωση αρχείου για την ονοματολογία οδών και πλατειών. 

- Η τήρηση αρχείου των υψομετρικών μελετών των 
οδών και η σύνταξη των βεβαιώσεων. 

- Η ενέργεια κάθε είδους τοπογραφικής εργασίας και η 
συνεργασία μετά υπόλοιπα τμήματα της τεχνικής υπηρε¬ 
σίας. 

- Η μέριμνα για την σύνταξη των πράξεων αναλογισμού 
προκειμένου να απελευθερωθούν κοινόχρηστοι χώροι. 

- Η διατήρηση και η ενημέρωση των χαρτών και πινάκων 
κτηματογράφησης Φ/Γ διαγραμμάτων για την Ε.Π.Α 

- Η σύνταξη κτηματολογικών διαγραμμάτων των δημο¬ 
τικών κτημάτων γηπέδων. 

- Η οργάνωση και επίβλεψη των εργασιών σύνταξης 
χαρτογραφικών υποβάθρων με επίγειες μετρήσεις που 
ανατίθενται σε μελετητικά γραφεία. 

- Η επίβλεψη της ορθής εξάρτησης του χαρτογραφικού 
υλικού από το δημοτικό πολυγωνομετρικό καιχωρισταθ- 
μικό δίκτυο και η ψηφιοποίηση των χαρτών. 

- Η σύνταξη και η ταυτόχρονη ενημέρωση του κτηματο¬ 
λογίου με πλήρη έρευνα συμβολαίων και διαγραμμάτων 
διανομής οικοπέδων ώστε να είναι εντάξιμο στο Εθνικό 
Κτηματολόγιο. 

δ. Γ ραφείο οδοποιίας, ύδρευσης, αποχέτευσης, δημο¬ 
τικού φωτισμού. 

Στην αρμοδιότητά του ανήκουν: 

- Η υλοποίηση των μελετών για την κατασκευή οδών, 
κρασπεδορείθρων, την ανακατασκευή οδών, ασφαλτοτα¬ 
πήτων, έργων ύδρευσης, κτιριακών έργων, αγωγών απο¬ 
χέτευσης (ακαθάρτων, όμβριων) κ.λπ. 

- Η έκδοση των αδειών για την εκτέλεση από τρίτους 
διαφόρων εργασιών επί των οδών και παρειών (τομές 
οδοστρωμάτων, πεζοδρομίων για την τοποθέτηση, επι¬ 
σκευή και διαρρύθμιση εγκαταστάσεων οργανισμών κοι¬ 
νής ωφέλειας) και η μέριμνα για την αποκατάσταση των 
φθορών απ’ αυτούς. 

- Η τήρηση αρχείου κατασκευαστικών στοιχείων του δι¬ 
κτύου αποχέτευσης που κατασκευάζει, της ύδρευσης και 
της οδοποιίας. 

- Η σύνταξη εκθέσεων απολογισμού δαπάνης κρασπε¬ 
δορείθρων, έργων αποχέτευσης (αγωγοί, συνδέσεις) και 
η γνωστοποίηση στο γραφείο εσόδων για την είσπραξη. 

- Η μελέτη και η εισήγηση των απαραίτητων κυκλοφο- 
ριακών ρυθμίσεων της πόλης και η φροντίδα για την 
εφαρμογή τους, μετά τις σχετικές εγκρίσεις (σήμανση 
οδών-τοποθέτηση πινακίδων, ρυθμίσεις κυκλοφορίας 
κ.λπ.). 

- Η φροντίδα για την δημιουργία και συντήρηση αθλητι¬ 
κών κέντρων. 

- Η επιμέλεια και η ευθύνη σύνταξης όλων των μελετών 
ηλεκτρολογικών έργων και προμηθειών και η επίβλεψη 
για την έντεχνη εκτέλεσή τους. 

- Η ευθύνη για τον καλό φωτισμό οδών, πλατειών, του 
Δημοτικού Καταστήματος και κάθε χώρου κοινής χρήσης 
ή ακινήτου που χρησιμοποιεί ο Δήμος ή άλλη εξαρτημένη 
υπηρεσία ή Νομικό Πρόσωπο κ.λπ. 

- Η επιμέλεια της συντήρησης του φωτιστικού δικτύου 
και κάθε ηλεκτρολογικής εγκατάστασης του Δήμου (πε¬ 
τρέλαιο καυστήρα-καλοριφέρ-τηλεφωνικών εγκαταστά¬ 
σεων, ανελκυστήρων κ.λπ.). 

- Η μέριμνα για την επέκταση του Δικτύου Φωτισμού και 
η εισήγηση για την προμήθεια του κατάλληλου υλικού. 

- Η επιμέλεια για την συντήρηση του δικτύου ύδρευσης 
του Δήμου και κάθε υδρευτικής εγκατάστασης (αντλιο¬ 
στάσια κ.λπ.), η μέριμνα για την επέκτασή του και η εισήγη¬ 
ση για την προμήθεια του κατάλληλου υλικού ύδρευσης. 

ε. Γραφείο Προμηθειών, διαχείρησης υλικού, αποθή¬ 
κης. 

Στην αρμοδιότητά του ανήκουν: 

- Η επιμέλεια και ενέργεια όλων των διαδικασιών για την 
παραγγελία των προμηθειών και την έγκαιρη παραλαβή 
των κάθε είδους προμηθευομένων υλικών και ειδών, μηδέ 
εξαιρουμένων και των κάθε είδους αυτοκινήτων και των 
λοιπών μηχανικών μέσων, πλην εκείνων που προορίζονται 
για την εκτέλεση έργων, την εισαγωγή τους στην αποθή¬ 
κη του Δήμου, με τη συνοδεία των ποσοτικών παραστατι¬ 
κών στοιχείων και την παράδοσή τους για κάθε περίπτω¬ 
ση, στις οικείες υπηρεσίες του Δήμου. 

- Η ευθύνη για την ασφαλή φύλαξη και καλή συντήρηση 
του αποθηκευμένου υλικού και την ακρίβεια του υπολοί¬ 
που καθώς αυτό προκύπτει, σε κάθε στιγμή από το βιβλίο 
υλικού. 

- Η χρησιμοποίηση βοηθητικών εντύπων αποδείξεων, 
δελτίων, καρτελλών κ.λπ. τα οποία εγκρίνονται από τον 
Δήμαρχο. 

- Η εισήγηση της εκποίησης, του για διάφορους λόγους 
μη χρήσιμου υλικού ή της καταστροφής αυτού λόγω πα- 
λαιότητας και η ενέργεια για την τήρηση της αναγκαίας 
για το σκοπό αυτό διαδικασίας. 

- Η ενέργεια των νομίμων για τη βεβαίωση του αντιτίμου 
κάθε ζημίας που προκύπτει λόγω απώλειας ειδών ή υλι¬ 
κών γενικά σε βάρος του έχοντος την ευθύνη γι’ αυτή υπο¬ 
λόγου. 

- Ο υπάλληλος στον οποίο έχει ανατεθεί η διαχείρηση 
του υλικού, ευθύνεται προσωπικά για κάθε ζημιά του Δή¬ 
μου που θα προέλθει από αμέλειάτου, για την διατήρηση 
και γενικά συντήρηση σε καλή κατάσταση του απ’ αυτόν 
διαχειριζομένου υλικού και για κάθε αντικανονική διάθε¬ 
ση τέτοιου υλικού. 

- Η τήρηση και ενημέρωση έγκαιρα και σωστά των απαι- 
τουμένων βιβλίων χρεωπίστωσης μηχανών, μηχανημά¬ 
των και λοιπών εξαρτημάτων του Δήμου. 

- Η επιμέλεια του εφοδιασμού των υπηρεσιών μετά ανα¬ 
γκαία για την λειτουργία τους είδη. 

- Η παρακολούθηση των τιμών των ειδών που διαχειρί¬ 
ζεται και η ενημέρωση του Δημάρχου και των επιτροπών 
προμηθειών σχετικά με αυτές. 

- Η τήρηση στατιστικών πινάκων για τα προμηθευόμενα 
είδη, κάθε χρόνο, με άλατα στοιχεία που διευκολύνουντον 
έλεγχο των προμηθειών και την καλύτερη οργάνωσή τους. 

- Η αξιολόγηση των στατιστικών στοιχείων κατανάλω¬ 
σης των διαφόρων υλικών σε σχέση με το βαθμό απορ¬ 
ρόφησης αυτών, ως και τα χρονικά όρια, τις διαδικασίες 
πραγματοποίησης των προμηθειών και η επιμέλεια για 
την έγκαιρη έναρξη των απαιτουμένων προμηθευτικών 
διαδικασιών, παίρνοντας υπόψη την ανάγκη συντονισμού 
των προμηθειών σε μία ενιαία προμήθεια, σύμφωνα με 
τον εκάστοτε ισχύοντα κανονισμό προμηθειών των ΟΤΑ, 
όπου επιβάλλεται η εφαρμογή του. 

2. Τμήμα Καθαριότητας, Μηχανολογικού και Κίνησης- 
Πρασίνου, Προστασίας Περιβάλλοντος. 

Στις αρμοδιότητες του τμήματος ανήκουν: 

α. Γραφείο Καθαριότητας 

Στην αρμοδιότητά του ανήκουν: 

- Η τήρηση των αναγκαίων για την διεξαγωγή της υπη¬ 
ρεσίας βιβλίων, διαγραμμάτων κ.λπ. 

- Η μέριμνα για την κανονική διενέργεια της καθαριότη¬ 
τας της πόλης και η επιμέλεια κάθε θέματος που αφορά 


εκτέλεση εργασιών σχετικών με την καθαριότητα και με 
τα χρησιμοποιούμενα μέσα. 

- Η μέριμνα για την αντιμετώπιση ζητημάτων που σχετί¬ 
ζονται με την περισυλλογή, απομμιδή, καταστροφή ή εκ¬ 
μετάλλευση των απορριμμάτων. 

- Η άσκηση εποπτείας στο εργατοτεχνικό προσωπικό 
που ασχολείται στην υπηρεσία της καθαριότητας. 

- Η άσκηση εποπτείας για την καλή χρήση και επιμελή 
συντήρηση και επισκευή τωνχρησιμοποιουμένων οχημά¬ 
των, εργαλείων και εγκαταστάσεων. 

- Η μέριμνα για την εγκατάσταση απορριμματοδοχείων 
και την αντικατάσταση ή επισκευή των κατεστραμμένων. 

- Η διενέργεια κάθε εργασίας σχετικής με το αντικείμε¬ 
νό του. 

β. Γ ραφείο κίνησης, καυσίμων, μηχανολογικός εξοπλι¬ 
σμός 

Στην αρμοδιότητά του ανήκουν: 

- Η ευθύνη τήρησης των προβλεπομένων από το Νόμο 
βιβλίων για όλα τα οχήματα και μηχανήματα, μητρώο αυ¬ 
τοκινήτων, κινήσεως, επισκευών κ.λπ., της έκδοσης των 
δελτίων κινήσεως και διαταγής πορείας των οχημάτων 
καθώς και η ευθύνη τήρησης της νόμιμης διαδικασίας 
υλοποίησης τους. 

- Η μέριμνα για την προμήθεια των αναγκαίων εργαλεί¬ 
ων, ανταλλακτικών κ.λπ. των οποίων έχει την ευθύνη για 
τη σωστή διαχείρηση και διάθεση. 

- Η εισήγηση για την ασφάλιση των οχημάτων, των εγκα¬ 
ταστάσεων καθώς και για την προμήθεια νέων οχημάτων, 
εξοπλισμού κ.λπ. 

- Η ευθύνη για την διαφύλαξη του τροχαίου εξοπλισμού. 

- Η διενέργεια κάθε εργασίας σχετικής με το αντικείμε¬ 
νό του. 

- Η επιμέλεια και η ευθύνη σύνταξης όλων των μελετών 
των μηχανολογικών έργων και προμηθειών καθώς και η 
επίβλεψη για την έντεχνη εκτέλεσή τους. 

- Η επιμέλεια για την συντήρηση κάθε ηλεκτρολογικής 
εγκατάστασης του Δήμου καθώς και για την επισκευή και 
συντήρηση των οχημάτων του Δήμου και για την προμή¬ 
θεια έλεγχο κατανάλωσης των καυσίμων. 

γ. Γ ραφείο συντήρησης Δημοτικών Κτιρίων και κοινο¬ 
χρήστων χώρων-πρασίνου, πυροπροστασίας, Νεκροτα¬ 
φείου. 

Στην αρμοδιότητά του ανήκουν: 

- Η μέριμνα για την συντήρηση και επισκευή των Δημο¬ 
τικών Κτιρίων. 

- Η μέριμνα για την συντήρηση και την ασφαλή λειτουρ¬ 
γία των Παιδικών Χαρών του Δήμου. 

- Η καλλιέργεια και συντήρηση του κοινοχρήστου πρα¬ 
σίνου του Δήμου. 

- Η εφαρμογή της ανθοκομικής-κηπουρικής τέχνης για 
την καλαίσθητη εμφάνιση του πρασίνου και τον συνδυα¬ 
σμό των φυτών. 

- Η φροντίδα για την συντήρηση και βελτίωση των υπαρ¬ 
χόντων κήπων και δενδροστοιχιών. 

- Η μέριμνα για την έγκαιρη προμήθεια σπόρων, φυτών, 
δενδριλλίων, κ.λπ. για την φύτευσή τους ή αντικατάσταση 
άλλων κατεστραμμένων. 

- Η ευθύνη για τον συντονισμό της δημοτικής ομάδας 
πυρασφάλειας για την ορθή πρόληψη και αντιμετώπιση 
πυρκαγιών. 

- Ο συντονισμός για τον καθαρισμό από ξερά χόρτα και 
κλαδιά πυκνοπευκόφυτων εκτάσεων και η διάνοιξη ζωνών 
πυρασφάλειας σε συνεργασία με την Τεχνική Υπηρεσία. 

- Η συγκρότηση ομάδας πυρασφάλειας δημοτών και η 
ενεργοποίησή τους. 

- Η παρακολούθηση ετοιμότητας μηχανολογικού και 
λοιπού εξοπλισμού για τηνπυροπροστασία της περιοχής. 

- Η μέριμνα για την εφαρμογή των ισχυουσών υγειονο¬ 
μικών διατάξεων στο χώρο του Νεκροταφείου. 

- Η επιμέλεια διά των εργαζομένων στο Νεκροταφείο 
της καθαριότητας και της ευπρεπούς εμφάνισης του χώ¬ 
ρου. 

Γ. ΑΥΤΟΤΕΛΕΙΣ ΥΠΗΡΕΣΙΕΣ 

1. Γ ραφείο Δημάρχου, Δημοσίων Σχέσεων 

α. Ιδιαίτερο Γ ραφείο Δημάρχου 

Στην αρμοδιότητά του ανήκουν: 

- Η διεξαγωγή κάθε υπηρεσίας που αναθέτει ο Δήμαρ¬ 
χος στο γραφείο αυτό και η οποία δεν ανήκει στην αρμο¬ 
διότητα άλλων υπηρεσιών του Δήμου. 

- Η σύνταξη και διεξαγωγή της αλληλογραφίας του Δη¬ 
μάρχου. 

- Η φροντίδα για τον καθορισμό των ημερών και ωρών 
που ο Δήμαρχος μπορεί να δέχεται διάφορες επιτροπές 
και πολίτες καθώς και επισκεπτήριο συνεντεύξεων με αρ¬ 
χές, επιτροπές και πολίτες. 

- Η οργάνωση επαφών με την κεντρική εξουσία και με 
δημοτικούς άρχοντες. 

- Η εκτέλεση κάθε άλλης εργασίας σχετικής με το αντι¬ 
κείμενο. 

β. Γ ραφείο Δημοσίων Σχέσεων - Τύπου 

Στην αρμοδιότητά του ανήκουν: 

- Η ευθύνη της ενημέρωσης και πληροφόρησης των δη¬ 
μοτών, δημοτικών φορέων, τύπου, τηλεόρασης κ.λπ. 

- Η μέριμνα για την απονομή βραβείων, τιμητικών δια¬ 
κρίσεων κ.λπ. σε διακεκριμένα άτομα. 

- Η μέριμνα για την τήρηση βιβλίου καταχώρησης των 
αρχών, υπηρεσιών, συλλόγων, σωματείων, Βουλευτών 
της περιοχής κ.λπ. και η φροντίδα για την οργάνωση εορ¬ 
τών, επισήμων τελετών και δεξιώσεων. 

- Η παροχή κάθε πληροφορίας που παρέχεται στους 
πολίτες που προσέρχονται στο Δήμο. 

- Η παραλαβή έγγραφων αναφορών παραπόνων των 
πολιτών κατάτων υπηρεσιών ή υπαλλήλωντου Δήμου και 
η συνεργασία με τα αρμόδια τμήματα για την παροχή των 
σχετικών πληροφοριών στους αναφέροντες. 

- Η παρακολούθηση όλωντων θεμάτων που δημοσιεύο¬ 
νται και αφορούντον Δήμο ή την Διοίκησή του για την ενη¬ 
μέρωση του Δημάρχου και τωναρμοδίων υπηρεσιών και η 
σύνταξη απαντήσεων σε σχόλια ή άρθρα εφημερίδων, με 
την εξουσιοδότηση του Δημάρχου και η τήρηση αρχείου 
γι’ αυτά. 

- Η συνεργασία με τους μαζικούς φορείς της πόλης, για 
την ενημέρωσή τους για τις δραστηριότητες του Δήμου 
και η παροχή κάθε δυνατής βοήθειας. 

γ. Ειδικός Συνεργάτης 

Δεν παρεμβάλλεται στην οργανωτική και βαθμολογική 
κλίμακα και η θέση του δεν έχει αντιστοιχία με τις θέσεις 
της κλίμακας αυτής. 

Υπόκειται απευθείας στην ιεραρχική εξάρτηση του Δη¬ 
μάρχου για την επικουρία του οποίου έχει προσληφθεί. 

Ασκεί επιτελικά καθήκοντα και δεν έχει αποφασιστικές 
αρμοδιότητες οποιοσδήποτε μορφής. 

Παρέχει συμβουλές και διατυπώνει εξειδικευμένες 
γνώμες γραπτά ή προφορικά για το συγκεκριμένο τομέα 
δραστηριοτήτων του Δήμου που έχει ορισθεί να εξυπη¬ 
ρετήσει. 

Οι απόψεις του δεν έχουν δεσμευτικό χαρακτήρα για 
υπηρεσιακούς παράγοντες του Δήμου κατά την άσκηση 
των υπαλληλικών τους καθηκόντων. 

2. Γ ραφείο Μηχανοργάνωσης και Μηχανογράφησης 

Στην αρμοδιότητά του ανήκουν: 

- Η οργάνωση λειτουργίας μηχανογραφικού κέντρου. 

- Η εισαγωγή - φύλαξη βασικών υπηρεσιακών στοιχείων. 


- Η επιμέλεια της συντήρησης, της επισκευής και της 
διαφύλαξης των μηχανημάτων από κάθε είδους φθορά 
και απώλεια. 

- Η επίβλεψη της σωστής και αποτελεσματικής λειτουρ¬ 
γίας των ηλεκτρονικών υπολογιστών. 

- Η επιμέλεια της εισαγωγής των απαραίτητων στοιχεί¬ 
ων και η έκδοση των σχετικών καταλόγων τελών, μισθο- 
λογικών καταστάσεων, πιστοποιητικών κ.λπ. 

- Η εκτέλεση κάθε άλλης εργασίας σχετικής με το αντι¬ 
κείμενο. 

ΑΡΘΡΟ 3 

Οι θέσεις του πάσης φύσεως προσωπικού του Δήμου, 
διαρθρώνεται κατά κλάδους, βαθμούς και ειδικότητες ως 
εξής: 

Α. ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΠΕΙ - Δ/κού 3 
Κλάδος ΠΕ 11 - Πληροφορικής 1 
Κλάδος ΤΕ 17 - Δ/κού Λογιστικού 2 
Κλάδος ΤΕ 19- Πληροφορικής 1 
Κλάδος ΔΕ 1 - Δ/κού 12 

Κλάδος ΔΕ 14 - Ελεγκτές Εσόδων-Εξόδων ΟΤΑ 3, για 
την ταμειακή εξυπηρέτηση της Δ.Ο.Υ Αγ. Στεφάνου 
Κλάδος ΔΕ 15 - Εισπρακτόρων 5, έκτων οποίων (4), για 
την ταμειακή εξυπηρέτηση της Δ.Ο.Υ Αγ. Στεφάνου. 
Κλάδος ΔΕ 23 - Δημοτικής Αστυνομίας 5 
Κλάδος ΔΕ 38 - Χειριστών Η/Υ 2 
Κλάδος ΥΕ 1 - Κλητήρων 1 
Β. ΤΕΧΝΙΚΟ ΠΡΟΣΩΠΙΚΟ 
Κλάδος ΠΕ 3 -Πολιτικών Μηχανικών 1 
Κλάδος ΠΕ 5 -Μηχανολόγων Μηχανικών, Ηλεκτρολό¬ 
γων Μηχανικών, Μηχανολόγων-Ηλεκτρολόγων Μηχανι¬ 
κών 1 

Κλάδος ΠΕ 6 - Τοπογράφων Μηχανικών 1 
Κλάδος ΤΕ 3 -Τεχνολόγων Πολιτικών Μηχανικών 1 
Κλάδος ΤΕ 5 -Τεχνολόγων Τοπογράφων Μηχανικών 1 
Κλάδος ΔΕ 6 - Σχεδιαστών 1 
Κλάδος ΔΕ 24 -Ηλεκτρολόγων 2 
Κλάδος ΔΕ 28 - Χειριστών Μηχανημάτων Εργων 1 
Κλάδος ΔΕ 29 - Οδηγών 2 
Κλάδος ΔΕ 30 - Τεχνιτών Υδραυλικών 2 
Κλάδος ΔΕ 35 - Δενδροκηπουρών 1 
Κλάδος ΥΕ 16 - Εργατών 15, εκ των οποίων 8 εργάτες 
καθαριότητας, 3 εργάτες ύδρευσης, 2 εργάτες νεκροτα¬ 
φείου και 2 καθαρίστριες Δημοτικών Κτιρίων του Δήμου. 
Γ. ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
Κλάδος ΔΕ 1 - Διοικητικού 1 
Κλάδος ΔΕ 29 - Οδηγών αυτοκινήτων 1 
Κλάδος ΥΕ 16 - Εργατών ύδρευσης 1 
Δ. ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ Ι.Δ ΑΟ¬ 
ΡΙΣΤΟΥ ΧΡΟΝΟΥ 
Μία (1) θέση Οδηγού Αυτοκινήτου 
Μία (1) θέση Εργάτη Καθαριότητας 
Οι ανωτέρω θέσεις με στοιχεία Γ και Δ καταργούνται με 
τον καθοιονδήποτε τρόπο αποχώρηση αυτών που τις κα¬ 
τέχουν και εμφανίζονται στην κατάσταση του συνημμέ¬ 
νου παραρτήματος. 

Ε. ©ΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ Ι.Δ 
ΟΡΙΣΜΕΝΟΥ ΧΡΟΝΟΥ ΑΡΘΡΟΥ 18 ΠΑΡΑΓΡ. 12 Ν. 
2503/97 ΓΙΑ ΤΗΝ ΑΝΤΙΜΕΤΩΠΙΣΗ ΕΠΟΧΙΑΚΩΝ ΚΑΙ ΑΛ¬ 
ΛΩΝ ΠΕΡΙΟΔΙΚΩΝ Η ΠΡΟΣΚΑΙΡΩΝ ΑΝΑΓΚΩΝ 
Δέκα (10) θέσεις διαφόρων ειδικοτήτων. 

ΑΡΘΡΟ 4 

ΠΡΟΣΟΝΤΑ ΔΙΟΡΙΣΜΟΥ 

Προσόντα διορισμού σε όλους τους κλάδους που ανα- 
φέρονται ανωτέρω ορίζονται τα προβλεπόμενα στο Π.Δ 

37α/87 και 22/90 για κάθε κλάδο καθώς και στις εκάστοτε 
ισχύουσες διατάξεις. 

ΑΡΘΡΟ 5 

Προϊστάμενος όλων των υπηρεσιών και όλου του Δή¬ 
μου είναι ο Δήμαρχος. 

ΑΡΘΡΟ 6 

Οι Προϊστάμενοι των οργανικών μονάδων του Δήμου 
ορίζονται σύμφωνα με τις δ/ξεις του άρθρου 36 του Ν. 
2190/94 και θα προέρχονται: 

α. Της Δ/νσης του Δήμου από τον κλάδο ΠΕΙ - Δ/κού 

β. Της Δ/νσης Τεχνικών Υπηρεσιών από τον κλάδο ΠΕ3 
ή ΠΕ5 ή ΠΕ6 

γ. Του τμήματος Διοικητικών Υπηρεσιών από τον κλάδο 
ΠΕ 1 ή ΔΕ 1 

δ. Του τμήματος Οικονομικών Υπηρεσιών από τον κλά¬ 
δο ΠΕΙ ή ΔΕΙ 

ε. Του τμήματος Ταμειακής Υπηρεσίας από τον κλάδο 
ΠΕ 1 ή ΤΕ 17 ή ΔΕ 1 

στ. Του τμήματος Τεχνικής Υπηρεσίας από τον κλάδο 
ΠΕ 6 ή ΠΕ 3 ή ΠΕ5 ή ΤΕ3 ή ΤΕ 5. 

ζ. Του τμήματος Καθαριότητας, Μηχανολογικού και Κί- 
νησης-Πρασίνου - Προστασίας Περιβάλλοντος από τον 
κλάδο ΠΕ 5 ή ΠΕ 6 ή ΠΕ 3 ή ΤΕ 3 ή ΤΕ 5. 

ΑΡΘΡΟ 7 

Το προσωπικό του Δήμου, κατανέμεται κατά υπηρεσία 
και τμήμα με απόφαση Δημάρχου και ανάλογα με τις υπη¬ 
ρεσιακές του ανάγκες. 

Επίσης με απόφαση του Δημάρχου, θα προσδιορίζο¬ 
νται τα καθήκοντα και οι αρμοδιότητες κάθε υπαλλήλου. 

ΑΡΘΡΟ 8 

Όλο το προσωπικό του Δήμου εκτελεί τα καθήκοντά 
του, βάσει των κειμένων διατάξεων ή των νομίμων εντο¬ 
λών των προϊσταμένων. 

ΑΡΘΡΟ 9 

Κάθε προηγούμενη διάταξη που αφορά τον ΟΕΥ κα- 
ταργείται από της δημοσίευσης του παρόντος στην Εφη¬ 
μερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 

Από την απόφαση αυτή προκαλείται δαπάνη ύψους πε¬ 
ρίπου (145.000.000) δρχ. σε βάρος των Κ.Ατου προϋπο¬ 
λογισμού έτους 2001 και η δαπάνη για τα επόμενα οικο¬ 
νομικά έτη δεν μπορεί να υπολογισθεί επακριβώς. 

Με την δημοσίευση της απόφασης αυτής παύει να ισχύ¬ 
ει κάθε προηγούμενη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 15 Ιανουάριου 2001 
Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 08/Δ.Τ.Α./15130 (2) 

Σύσταση Νομικού Προσώπου Δημοσίου Δικαίου με την 
επωνυμία «63η Σχολική Επιτροπή Δήμου Αχαρνών» Ν. 
Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 
11Ο/Α') και του άρθρου 203 του Π.Δ. 410/95 (ΦΕΚ231/Α'). 

2. Τηνπαρ. 8του άρθρου 9του Ν. 2640/98 (ΦΕΚ 206/98 
τ.Α'). 


3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονικής πράξης. 

4. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων Τοπικής 
Αυτ/σης και άλλες διατάξεις» (ΦΕΚ 107/Α/30.5.97). 

5. Την αριθμ. 08/Δ.Τ.Α./οικ.2509/10.10.97 απόφαση του 
Γενικού Γραμματέα Περιφέρειας για μεταβίβαση εξου¬ 
σίας υπογραφής εγγράφων με εντολή Γ ενικού Γ ραμμα¬ 
τέα Περιφέρειας στον Προϊστάμενο της Δ/νσης Τοπικής 
Αυτοδιοίκησης και Διοίκησης Ανατολικής Αττικής. 

6. Την αριθμ. 548/2000 απόφαση του Δημοτικού Συμ¬ 
βουλίου Δήμου Αχαρνών για σύσταση σχολικής επιτρο¬ 
πής, αποφασίζουμε: 

1. ΣΥΣΤΑΣΗ-ΕΠΩΝΥΜΙΑ 

Συστήνουμε στο Δήμο Αχαρνώντου Νομού Αττικής Νο¬ 
μικό Πρόσωπο Δημοσίου Δικαίου με την επωνυμία «63η 
Σχολική Επιτροπή Δήμου Αχαρνών» η οποία περιλαμβάνει 
το 7° Γ υμνάσιο Αχαρνών. 

2. ΣΚΟΠΟΣ 

Σκοπός του Νομικού Προσώπου είναι η διαχείριση των 
πιστώσεων που διατίθενται για την κάλυψη των δαπανών 
λειτουργίας του αντίστοιχου σχολείου, η αμοιβή καθαρι¬ 
στριών και η εκτέλεση έργων για την επισκευή και συντή¬ 
ρηση του αντίστοιχου σχολείου και του κάθε είδους εξο¬ 
πλισμού κ.λπ. όπως αναλυτικά παρουσιάζεται στηνπαρ. 9 
του άρθρου 5 του Ν. 1894/90. 

3. ΠΟΡΟΙ 

Πόροι του Νομικού Προσώπου: 

α) Ετήσια επιχορήγηση του Δήμου που ανέρχεται σε 
4.000.000 δρχ. 

β) Ετήσια επιχορήγηση του Κράτους 

γ) κάθε είδους εισφορές, δωρεές, κληρονομιές, κληρο¬ 
δοσίες 

δ) εισπράξεις από το αντίτιμο των παρεχομένων πραγ¬ 
μάτων ή υπηρεσιών 

ε) πρόσοδοι από την περιουσία του 

στ) περιουσία (που τυχόν αφιερώνεται). 

4. ΔΙΟΙΚΗΣΗ 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία του νομικού προσώπου διέπονται από 
τις σχετικές διατάξεις του Π.Δ. 410/95 και της παραγρά¬ 
φου 8του άρθρου 5του Ν. 1894/90 (ΦΕΚ 110Α). 

5. ΕΚΠΡΟΣΩΠΗΣΗ 

Το Ν.Π. εκπροσωπείται στα δικαστήρια και σε κάθε δη¬ 
μόσια αρχή από τον Πρόεδρο του Δ.Σ. και όταν απουσιά¬ 
ζει ή κωλύεται από τον Αντιπρόεδρο αυτού. 

Ο Πρόεδρος της Σχολικής Επιτροπής ορίζεται με από¬ 
φαση Δημάρχου. 

6. ΑΚΡΟΤΕΛΕΥΤΙΑ ΔΙΑΤΑΞΗ-ΚΑΛΥΨΗ ΔΑΠΑΝΗΣ 

1) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Ν.Π. «63η 
Σχολική Επιτροπή» ύψους 4.000.000 δρχ. για το τρέχον 
οικονομικό έτος και 4.000.000 δρχ. για καθένα από τα 
επόμενα οικονομικά έτη. 

2) Γιατην ανωτέρω δαπάνη έχει εγγράφει πίστωση στον 
προϋπολογισμό του Ν.Π. «63η Σχολική Επιτροπή» ύψους 
4.000.000 δρχ. με τα στοιχεία Κ.Α. 05.131.1 β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 14Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





